Вибо Валентия обявява привличането на Тодор Скримов до дни - Волейбол - Sportal.bg
Вибо Валентия обявява привличането на Тодор Скримов до дни
Тодор Скримов е пред завръщане в италианското волейболно първенство, съобщават местните медии. Трансферът на българския национал във Волей Калипо Вибо Валентия се очаква да бъде обявен в близките дни.
Нападателят, който е на 27 години, има сериозен опит в италианския шампионат. Скримов носи екипите на Топ Волей Латина и Пауър Волей Милано между 2013 и 2017 година. През миналия шампионат високият 191 сантиметра посрещачът игра за руския НОВА Новокуйбишевск.
В момента Тодор Скримов е с българския национален отбор, който участва в Лигата на нациите.
През миналата кампания Вибо Валентия участва в плейофите за оставане в елита на италианския волейбол, като запази мястото си в първа дивизия.
Николай Учиков е №6 сред реализаторите
Ще се прероди ли България срещу Япония в Осака?